Krysten Ritter
<s>Krysten Alyce Ritter (16. decembar 1981 -) je američka glumica, najpoznatija po naslovnoj ulozi u TV-seriji Jessica Jones.</s><s>Ritter, koja se prije glumačke karijere nakratko bavila manekenstvom, je prije toga imala zapažene nastupe kao lik Chloe u TV-seriji Don't Trust the B---- in Apartment 23, odnosno Janet Margolis u TV-seriji Breaking Bad.</s>

<s>Rani život 
Riterova je rođena u Blumsburgu, Pensilvaniji, kao kćerka Gerija Ritera i Keti Tejlor.</s><s>Odrastala je na farmi u blizini Šikšajini, Pensilvanija, gde su živjeli njena majka, očuh i sestra, dok je njen otac živeo u blizini Bentona.</s><s>Diplomirala je 2000. godine.</s><s>Riterova je nemačkog, škotskog i engleskog porekla.</s>

<s>Karijera</s>

<s>Manekenstvo 
Riterovu je otkrio modni agent u lokalnom tržnom centru, kada je imala 15 godina.</s><s>Još za vreme svojih srednjoškolskih dana, putovala je u Njujork i tamo se bavila manekenstvom kao i u Filadelfiji.</s><s>Preselila se u Njujork kada je napunila 18 godina i tamo ostvarila međunarodnu manekensku karijeru.</s><s>Pojavljivala se u časopisima, katalozima, kao i na modnim pistama u Milanu, Njujorku, Parizu i Tokiju.</s>

<s>Gluma 
Glumačku karijeru započela je na audiciji za reklamu o gaziranom piću Doktor Peper.</s><s>Od 2001. godine počela je da dobija i uloge u filmovima, a 2003. glumi studenta istorije umetnosti u filmu Osmeh Mona Lize.</s>

<s>Riterova je imala nekoliko gostujućih uloga u televizijskim serijama, pojavila se u drugoj sezoni serije Veronika Mars, kao i u osam epizoda serije Gilmorove.</s><s>Glumila je i u Foksovom sitkomu Do smrti.</s>

<s>Nastavila je da glumi u filmovima, najčešće u ulozi glavne prijateljice glavnog lika.</s><s>Glumila je u romantičnim komedijama Vegas za dvoje i 27 haljina za venčanje 2008. godine, kao i u filmu Ispovesti kupoholičarke 2009. godine.</s><s>Pojavila se u jednoj epizodi televizijske serije Tračara, koja je premijerno puštena 11. maja 2009. godine.</s><s>Zapaženiju ulogu imala je u dramskoj seriji Čista hemija, a glumila je sa Dženom Džejmson u filmu Kako se vodi ljubav sa ženom iz 2009. zasnovanom na knjizi za odrasle.</s><s>U seriji Gravitacija glumila je uz Ivana Sergeja, Ving Rejmsa i Rejčel Hanter.</s>

<s>Početkom februara 2011. godine, Riterova se pridružila glumačkoj postavi sitkoma Ne veruj komšinici iz stana 23, kao glavni lik Kloi.</s><s>Serija je otkazana nakon dve sezone, 22. januara 2013. godine.</s>

<s>Decembra 2014. godine, izabrana je za glavnu ulogu u Marvelovoj seriji Džesika Džouns.</s><s>U toj seriji glumi bivšu superherojinu koja otvara svoju istražiteljsku agenciju u Njujorku.</s><s>Riterova je otkrila da je za ovu ulogu čitala stripove da bi se pripremila za lik, kao i da je oduševljena što radi sa Melisom Rozenberg i ženama uopšte.</s><s>Ovu ulogu ponovila je i u spinof seriji Branitelji uz Čarlija Koksa kao Derdevila, Majka Koltera kao Luka Kejdža i Fin Džounsa kao Ajron fista, kao i u drugoj sezoni serije Džesika Džouns.</s>

<s>Riterova će se okušati u režiranju na jednoj od epizoda treće sezone Džesike Džouns.</s>

<s>Privatni život 
Riterova se preselila iz Bruklina u Los Anđeles 2007. godine.</s><s>Promoviše životinjska prava i pojavljivala se u reklamama koje su upozoravale vlasnike kućnih ljubimaca o opasnosti ostavljanja pasa u automobilima ljeti, kao i protiv držanja orki u zarobljeništvu.</s><s>Od avgusta 2014. godine, u romantičnoj je vezi sa muzičarem Adamom Grandusilom.</s><s>Strastveni je ljubitelj pletenja i pojavljivala se na naslovnoj strani poznatog američkog magazina o pletenju.</s>

<s>Filmografija</s>

<s>Filmovi</s>

<s>Serije</s>

<s>Internet</s>

<s>Muzički spotovi</s>

<s>Izvori</s>

<s>Vanjske veze</s>

<s></s>

<s>Američke filmske glumice
Američke teatarske glumice
Američke televizijske glumice</s>

